Cei care sunt obligați să depună declarația unică (Formularul 212) mai au la dispoziție mai puțin de o săptămână pentru a o depune.
Este vorba despre persoanele care obţin sume de bani din acitvităţi independente, cum ar fi venituri din chirii sau din dobânzi, etc, conform Observator.
Zilele acestea a fost aglomerație la sediile ANAF, fiind pe ultima sută de metri când se poate depunde declarația.
Dar, pe de altă parte, în continuare sunt mulţi români, care nu ştiu că trebuie să completeze acest formular.
Iată ce riscă cei care nu reuşesc să depună declaraţia.
Circa 400 de contribuabili au fost ieri numai la sediul ANAF Sector 3.
În cazul în care românii nu depun declarația unică, riscă să fie amendaţi. Sancţiunea este de 500 de lei. Se poate depune această declaraţia unică la sediul ANAF, se poate trimite prin poştă sau se poate depune online, în spaţiul privat virtual (SPV).
Cei care realizează venituri din chirii, vânzări de acţiuni, dobânzi, dividente şi alte venituri extrasalariale trebuie să depună această declaraţie unică. Ar fi în jur de 800.000 de persoane care trebuie să depună această declaraţie unică.